b'\n_START_ARTICLE_\nGi\xc4\x8din Funako\xc5\xa1i\n_START_SECTION_\n\xc5\xbdivljenje\n_START_PARAGRAPH_\nGichin je de\xc4\x8dek za\xc4\x8del trenirati dva stila borilnih ve\xc5\xa1\xc4\x8din: Shorei-ryu in Shorin-ryu. Kasneje je oba stila povezal v enega in mu nadel ime Shotokan karate. Shoto se je imenovalo Funakoshijevo pisalo, Shotokan pa pomeni Shoto \xc5\xa1ola. Leta 1936 je Gichin ustanovil svojo prvo \xc5\xa1olo karateja - Shotokan dojo._NEWLINE_Ime karateja\xc2\xa0\xc2\xbbKitajska roka\xc2\xab\xc2\xa0je Gichin spremenil v karate\xc2\xa0\xc2\xbbPrazna roka\xc2\xab, s \xc4\x8dimer si je nakopal jezo rojakov. Zaradi spora je zapustil Okinavo, kamor se ni ve\xc4\x8d vrnil. Leta 1955 je bila ustanovljena Japonska Zveza Karateja (JKA), njen predsednik pa je postal Gichin Funakoshi. Kljub temu ni podpiral vseh sprememb v karateju, ki jih je sprejela organizacija. V Tokiu je Gichin ostal vse do smrti in se je v kasnej\xc5\xa1em obdobju posvetil pisanju. Med drugim je napisal avtobiografijo Karate-do: My way of life.\n_START_SECTION_\nSpomenik\n_START_PARAGRAPH_\n1. decembra 1968 so v templju Engakuji, v Kamakuri postavili spomenik Gichinu Funakoshiju. Avtor spomenika jeKenji Ogata, prikazuje pa kaliografijo Gichina Funakoshija in Asahine Sogena, vrhovnega duhovnika v templju. Na spomeniku pi\xc5\xa1e Karate ni sente nashi (Ni prvega napada v karateju), ki je drugo pravilo izmed dvajsetih Funakoshijevih pravil karateja. Na drugem spomeniku pa pi\xc5\xa1e: Sensei Funakoshi Gichin, iz karate-do, se je rodil 10. 6. 1870 v Shuri na Okinawi. Od pribli\xc5\xbeno enajstih let je za\xc4\x8del trenirati to-te jutsu pod nadzorom Azato Anko in Itosu Anko. Treniral je marljivo in leta 1912 postal predsednik Okinavske Shobukai. Maja leta 1922 se je odpravil v Tokio in postal profesionalni u\xc4\x8ditelj Karate-do. \xc5\xbdivel je 88 let in zapustil ta svet 26. 4. 1957. Podobno kot to-te jutsu, je Sensei Gichin razlagal karate ter obdr\xc5\xbeal prvotno filozofijo. Kot klasi\xc4\x8dne borilne ve\xc5\xa1\xc4\x8dine je tudi karate cilj razsvetlitev: o\xc4\x8distiti u\xc4\x8denjaka in ga narediti praznega iz spremembe\xc2\xa0\xc2\xbbjutsu\xc2\xab\xc2\xa0v spremembo\xc2\xa0\xc2\xbbdo\xc2\xab. V svojih besedah\xc2\xa0\xc2\xbbni prvega napada v karateju\xc2\xab\xc2\xa0in\xc2\xa0\xc2\xbbkarate je borilna ve\xc5\xa1\xc4\x8dina inteligentnih ljudi\xc2\xab, nam je sensei pomagal razumeti besedo\xc2\xa0\xc2\xbbjutsu\xc2\xab. V trudu se spominjati njegove \xc4\x8dednosti in velikega prispevka Karateju-do kot pionir, smo mi njegovi zvesti u\xc4\x8denci priredili Shotokai in vzdignili kip v Enkakuji.\xc2\xa0\xc2\xbbKenzen ichi\xc2\xab\xc2\xa0(Pest in zen sta eno)'